**4.4. KRITĒRIJA VĒRTĒŠANAS SKAIDROJUMS**

Kvalitātes kritērija 4.4. kritērijā papildus punkti tiek piešķirti par:

* 4.4.1.1 apakškritērija ietvaros par projekta ieguldījuma iznākuma rādītāja – publisko atbalstu papildinošās privātās investīcijas – izpildi ar saimniecisko darbību nesaistītos projektos;
* 4.4.1.2 apakškritērija ietvaros par projekta ieguldījuma iznākuma rādītāja – publisko atbalstu papildinošās privātās investīcijas – izpildi ar saimniecisko darbību saistītos projektos;
* 4.4.2. apakškritērija ietvaros par iznākuma rādītāja - pētniecības organizācijas, kas piedalās kopīgos pētniecības projektos un uzņēmumi, kas sadarbojas ar pētniecības organizācijām – izpildi.

|  |
| --- |
| ***4.4.1. un 4.4.2. apakškritēriju punkti summējas.******Kā maksimālais punktu skaits 4.4. kritērijā ir noteikts – 5 punkti.******Kā minimālais punktu skaits 4.4.1. apakškritērijā ir noteikts 0 punkti.***  |

Piemēram:

* ja 4.4.1. apakškritērijā tiek iegūti 3 punkti un 4.4.2. apakškritērijā tiek iegūti 3 punkti, tad kopā 4.4. kritērijā tiek sasniegts maksimālais punktu skaits – 5 punkti.

**4.4.1. APAKŠKRITĒRIJS**

**4.4.1.1. AR SAIMNIECISKU DARBĪBU NESAISTĪTIEM SADARBĪBAS PROJEKTIEM**

Punktu skaitu P4.4.1.1. aprēķina, izmantojot šādu formulu

**P4.4.1.= KD – 1, kur**

KD (komersanta daļa) = **sadarbības partnera izmaksu daļa no projekta kopējā attiecināmā finansējuma (procentos)**, t.sk. ietver ERAF, valsts budžeta līdzfinansējumu, citu publisko finansējumu (ja attiecināms) un privāto finansējumu (privātais finansējums + ieguldījums natūrā) **\*** **projektā piesaistītais privātais finansējums\***

**\***saskaņā ar SAM MK noteikumu 39.1. apakšpunktu minimālais nacionālais līdzfinansējums ir 8,6 % no kopējām attiecināmajām izmaksām, t.sk. iekļauj privāto finansējumu, citu publisko finansējumu un/vai ieguldījumu natūrā.

Komersanta daļa izsaka to, cik lielas privātās investīcijas vajadzētu nodrošināt sadarbības partnerim procentuālā izteiksmē, ņemot vērā uz sadarbības partneri attiecināmo izmaksu daļu un noteikto minimālo privāto investīciju apjomu projektā kopumā 8,6%. Ja sadarbības partneris vēlas finansēt lielāku vai mazāku daļu no privātajām izmaksām, to drīkst darīt, taču punktu skaitu tas neietekmē.

**Piemēri:**

Ja nacionālo finansējumu 8,6 % apmērā no kopējām attiecināmām izmaksām veido privātais līdzfinansējums, t.i., nav iekļauts cits publiskais finansējums:

* Ja sadarbības partnera (vai vairāku sadarbības partneru) attiecināmo izmaksu daļa ir 20%, punktu skaitu aprēķina šādi:

**P4.4.1.= 20%\*8,6-1=0,7**

* Ja sadarbības partnera (vai vairāku sadarbības partneru) attiecināmo izmaksu daļa ir 28,7%, punktu skaitu aprēķina šādi:

**P4.4.1.= 28,7%\*8,6-1=1,5**

* Ja sadarbības partnera (vai vairāku sadarbības partneru) attiecināmo izmaksu daļa ir 30%, tad punktus aprēķina šādi:

**P4.4.1.= 30%\*8,6-1=1,6**

* Ja sadarbības partnera (vai vairāku sadarbības partneru) attiecināmo izmaksu daļa ir 80%, tad punktus aprēķina šādi:

**P4.4.1.= 80%\*8,6-1=5,9 => 5** (jo maksimālais punktu skaits ir 5 punkti 4.4. kritērijā).

* Ja tiek piesaistīts viens sadarbības partneris, kura attiecināmo izmaksu daļa ir 69,8%, arī šādā gadījumā tiek iegūts maksimālais punktu skaits:

**P4.4.1.= 69,8%\*8,6-1=5**

Ja tiek plānots piesaistīt privātās investīcijas vairāk nekā noteikts minimālais apjoms (8,6%), tad rēķina proporcionāli faktiskajam privāto investīciju apjomam projektā, piemēram:

* Ja sadarbības partnera attiecināmo izmaksu daļa ir 20% un kopējais privātais līdzfinansējums projektā ir 20%, tad punktus aprēķina šādi:

**P4.4.1.=20%\*20-1=3**

* Ja sadarbības partnera (vai vairāku sadarbības partneru) attiecināmo izmaksu daļa ir 45% un kopējais privātais līdzfinansējums projektā ir 12%, tad punktus aprēķina šādi:

**P4.4.1.= 45%\*12-1=4,4**

* Ja sadarbības partnera (vai vairāku sadarbības partneru) attiecināmo izmaksu daļa ir 60% un kopējais privātais līdzfinansējums projektā ir 10%, tad punktus aprēķina šādi:

**P4.4.1.= 60%\*10-1=5**

Ja tiek plānots piesaistīt privātās investīcijas mazāk nekā noteikts minimālais apjoms (8,6%), t.i., ja PO vismaz daļu no nacionālā finansējuma nodrošina no finansējuma, ko piešķir saskaņā ar normatīvajiem aktiem par kārtību, kādā paredzami valsts budžeta līdzekļi valsts zinātniskās institūcijas pamatdarbību īstenošanai (saskaņā ar SAM MK noteikumu 39.1.1. apakšpunktu), tad rēķina proporcionāli faktiskajam privāto investīciju apjomam projektā, piemēram:

* Ja sadarbības partnera attiecināmo izmaksu daļa ir 20%, kopējais privātais līdzfinansējums ir 5%, tad punktus aprēķina šādi:

**P4.4.1.=20%\*5-1=0**

* Ja sadarbības partnera attiecināmo izmaksu daļa ir 45%, kopējais privātais līdzfinansējums ir 5%, ieguldījums natūrā 2,5%, cits publiskais finansējums 1,1%, tad punktus aprēķina šādi:

**P4.4.1.=20%\*(5+2,5)-1=0,5**

* Ja sadarbības partnera attiecināmo izmaksu daļa ir 20%, kopējais privātais līdzfinansējums ir 4,3%, cits publiskais finansējums 4,3%, tad punktus aprēķina šādi:

**P4.4.1.=20%\*4,3-1= -0,14 => 0** (jo minimālā vērtība ir 0 punkti)

**!** Sadarbības partnera kopējais attiecināmais finansējums var būt robežās no 20 % - 80 %.

**!** Ja ir vairāki sadarbības partneri, tad punktu skaitu aprēķina, summējot kopējo sadarbības partneru izmaksu daļu (t.i., ja ir divi sadarbības partneri - vismaz 40 %).

**!** Ārvalstu sadarbības partneru izmaksu daļa punktu skaita aprēķinā netiek ņemta vērā.

**!** Aprēķinot punktu skaitu, norāda vienu zīmi aiz komata.

! Ja zinātniskā institūcija savu nacionālā finansējuma daļu sedz no finansējuma, kas iegūts no saimnieciskās darbības, tad šī finansējuma daļa tiek ieskaitīta aprēķinā. Ja zinātniskā institūcija savu nacionālā finansējuma daļu sedz no finansējuma, ko piešķir saskaņā ar normatīvajiem aktiem par kārtību, kādā paredzami valsts budžeta līdzekļi valsts zinātniskās institūcijas pamatdarbību īstenošanai, tad tiek ieskaitīta tā daļa, kas šī finansējuma daļa aprēķinā netiek iekļauta.

**!** Papildus punkti tiek piešķirti tikai gadījumos, ja sadarbības partneris vai projekta iesniedzējs ar saimniecisku darbību nesaistīta projekta gadījumā ir saimnieciskās darbības veicējs. Šajā gadījumā termins “**saimnieciskās darbības veicējs** ir persona, kas veic darbības, kurām ir saimniecisks raksturs, – jebkura darbība, kas ietver preču vai pakalpojumu piedāvāšanu tirgū, tai skaitā pētniecības infrastruktūras iznomāšana, saimnieciskās darbības veicēju uzdevumā īstenoti pakalpojumi vai līgumpētījumi. Tie var ietvert tādas juridiskās formas kā piemēram: sabiedrība ar ierobežotu atbildību, akciju sabiedrība, biedrība, asociācija, nodibinājums, zinātniskā institūcija u.c.

**!** Projekta iesniegumam pievieno dokumentus, kas apliecina plānotā privātā finansējuma avotus un apmēru.

**4.4.1.2. AR SAIMNIECISKU DARBĪBU SAISTĪTIEM PROJEKTIEM**

Punktu skaitu P4.4.1.2. aprēķina, izmantojot šādu formulu

**P4.4.2.= 0,4\*A, kur**

A-publiskā atbalsta intensitāte

Piemēri:

* Ja publiskais finansējums ir pieprasīts ar maksimālo intensitāti atbilstoši SAM MK noteikumu 47. un 48. punktam un Komisijas Regulas Nr. 651/2014[[1]](#footnote-2) 25. panta 5. un 6.  punkta noteiktajām intensitātēm, tad punktu skaitu aprēķina šādi:

**P4.4.2.= 0,4\*0 = 0 punkti**

* Ja publiskais finansējums ir pieprasīts ar samazinātu intensitāti:
	+ rūpnieciskā pētījuma īstenošanai “Projekta budžeta kopsavilkumā” komersants, kas lielā saimnieciskās darbības veicēja definīcijai, un ja nav plānota efektīva sadarbība atbilstoši SAM MK noteikumu 48. punktam, ir norādījis, ka nepieciešams publiskais finansējums 48% no kopējām rūpnieciskā pētījuma attiecināmajām izmaksām (nevis 50%, kas ir maksimālā pieļaujamā intensitāte), tad punktu skaitu aprēķina šādi:

**P4.4.2.= 0,4\*2 = 0,8 punkti**

Ja samazinājums būtu par 1,98 punktiem, tad aprēķins tiek veikts proporcionāli, t.i. P= 0,4\*1,98=0,792 =>0,8 punkti (noapaļo vienu zīmi aiz komata)

* + eksperimentālās izstrādes veikšanai “Projekta budžeta kopsavilkumā” komersants, kas atbilst sīkā (mikro) vai mazā saimnieciskās darbības veicēja definīcijai, un projektā ir plānota efektīva sadarbība atbilstoši SAM MK noteikumu 48. punktam, ir norādījis, ka nepieciešams publiskais finansējums 70% no kopējām rūpnieciskā pētījuma attiecināmajām izmaksām (nevis 80%, kas ir maksimālā pieļaujamā intensitāte), tad punktu skaitu aprēķina šādi:

**P4.4.2.= 0,4\*10 = 4 => 2 punkti**

Šajā gadījumā jāņem vērā, ka maksimālais samazinājums, par ko tiek piešķirti papildus punkti, ir 5 procentpunkti (jeb 2 punkti 4.4.1.2. apakškritērijā), līdz ar to punktu skaits šajā gadījumā ir 2 punkti.

**!** Atlases nolikuma pielikumā “Vidējās svērtās publiskā finansējuma intensitātes aprēķins” norāda pilnās intensitātes aprēķinu atbilstoši SAM MK noteikumu 47., 48. un 52.2. punktiem, samazinājumu veic, aizpildot projekta iesnieguma sadaļu “Finansēšanas plāns”, pie publiskā finansējuma (ERAF) norādot kopējo publisko attiecināmo izmaksu summu, ņemot vērā samazināto intensitāti. .

**!** Publiskā finansējuma intensitātes samazinājums var būt atšķirīgs dažādām izmaksu pozīcijām, pētniecības kategorijām un sadarbības partneriem. Projekta īstenošanas laikā finanšu plūsmas administrēšana notiek starp Aģentūru un finansējuma saņēmēju, kas savukārt tālāk veic savstarpējos norēķinus ar sadarbības partneri.

**4.4.2. APAKŠKRITĒRIJS**

**Papildus punkti tiek piešķirta par sadarbības projektu, ja:**

* sadarbības partneriem ir aktīva sadarbība:
	+ partneri piedalās projekta izpildē, veicot konkrētus uzdevumus, sadarbojoties ar citiem projekta partneriem, iesaistās sadarbības projekta izstrādē, dod ieguldījumu tā īstenošanā un dalās projekta riskā un rezultātos;
	+ projekta iesniegumā un sadarbības līgumā jābūt skaidri aprakstītam, kurās projekta aktivitātēs un kā iesaistīsies sadarbības partneris, kādi būs galvenie uzdevumi;
* uzņēmumi nav savā starpā saistīti;
* katra sadarbības partnera daļa ir vismaz 20% no kopējām attiecināmajām izmaksām (izņemot ārvalstu sadarbības partneri).

Punkti tiek piešķirti par Latvijā un ārvalstīs reģistrētiem sadarbības partneriem. Ārvalstu sadarbības partneris savas daļas izmaksas sedz 100% apmērā. Uz sadarbību ar ārvalstu partneri **neattiecas nosacījums par izmaksu daļas nodrošināšanu vismaz 20%** apmērā no kopējām attiecināmajām izmaksām. Sadarbību ar ārvalstu partneri pamato sadarbības līgumā vai nodomu protokolā, norādot pušu ieguldījumus, ieguvumus, risku un atbildību sadalījumu atbilstoši SAM MK noteikumu 30.5. punktam, t.sk., ārvalstu sadarbības partnera plānotās darbības un ar tām saistītās izmaksas (angļu valodā ar tulkojumu latviešu valodā). Ārvalsts sadarbības partnera izmaksas nav jānorāda projekta iesnieguma sadaļās “Projekta budžeta kopsavilkums” un “Finansēšanas plāns”.

***! Papildus punktus var saņemt gan ar saimniecisku darbību saistīti, gan nesaistīti projekti.***

**Piemēri:**

* pētniecības organizācija piesaista pētniecības organizāciju kā sadarbības partneri – tiek piešķirts 1 punkts;
* pētniecības organizācija piesaista saimnieciskās darbības veicēju kā sadarbības partneri – tiek piešķirti 2 punkti;
* pētniecības organizācija piesaista vienu pētniecības organizāciju un vienu saimnieciskās darbības veicēju kā sadarbības partnerus – tiek piešķirti 3 punkti (1+2);
* pētniecības organizācija piesaista divas pētniecības organizācijas un divus saimnieciskās darbības veicējus kā sadarbības partnerus – tiek piešķirti 4 punkti (1+3);
* saimnieciskās darbības veicējs piesaista citu saimnieciskās darbības veicēju kā sadarbības partneri – tiek piešķirts 1 punkts;
* saimnieciskās darbības veicējs piesaista pētniecības organizāciju kā sadarbības partneri – tiek piešķirti 2 punkti;
* saimnieciskās darbības veicējs piesaista vienu pētniecības organizāciju un divus saimnieciskās darbības veicējus kā sadarbības partnerus – tiek piešķirti 3 punkti (2+1);
* saimnieciskās darbības veicējs piesaista divas pētniecības organizāciju un divus saimnieciskās darbības veicējus kā sadarbības partnerus – tiek piešķirti 4 punkti (3+1).

**!** Ja kā sadarbības partneris tiek piesaistīta pētniecības organizācija, nepieciešams pievienot “Apliecinājumu par atbilstību pētniecības un zināšanu izplatīšanas organizācijai” un statusu apliecinošos dokumentus atbilstoši apliecinājumā norādītajam. Ja apliecinājums netiek pievienots un ja sadarbības partneris nodrošina nacionālo līdzfinansējumu no paša rīcībā esošā privātā finansējuma no savas saimnieciskās darbības vai kredītresursu līdzekļiem, sadarbības partneris tiek klasificēts kā saimnieciskās darbības veicējs. Ja apliecinājums netiek iesniegts un sadarbības partnera nacionālā līdzfinansējuma daļa tiek segta pilnībā vai daļēji no finansējuma, ko piešķir saskaņā ar normatīvajiem aktiem par kārtību, kādā paredzami valsts budžeta līdzekļi valsts zinātniskās institūcijas pamatdarbību īstenošanai, punkti par sadarbību ar šo sadarbības partneri netiek piešķirti.

Lai noteiktu, vai uzņēmumi ir saistīti, aicinām izmantot CFLA sagatavoto materiālu “[Informatīvs materiāls par mikro, mazā un vidējā uzņēmuma, viena vienota uzņēmuma un grūtībās nonākuša uzņēmuma statusa noteikšanu](https://www.cfla.gov.lv/lv/mvk-gnu-un-vvu)”.

1. Komisijas Regula (ES) Nr. 651/2014 ( 2014. gada 17. jūnijs ), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu Dokuments attiecas uz EEZ [↑](#footnote-ref-2)